### Resume

På vegne af Økonomiudvalget har JURA anmodet om udarbejdelse af en ny lokalplan, der skal muliggøre byggeri på [adresse]. Nordholmen er første etape af realiseringen af den nye bydel Ny Susanne Jørgensen, som ligger i den vestlige del af Vejle. Lokalplanområdet ligger nord for [adresse]. Den nye lokalplan har baggrund i eksisterende rammelokalplan nr. 1331, samt Holmeplanen og udbygningsplaner for udvikling af de enkelte delområder på [adresse]. Området er i dag ubebygget. Med lokalplanen gives der mulighed for etablering af boliger herunder også almene boliger, daginstitution, fælleshuse, mindre kundeorienteret servicefunktioner som café mv.

Der er kommet to indsigelser i høringsperioden fra 22. juni til 27. juli 2023. Indsigelserne har givet anledning til at anbefale ændring i lokalplanen.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik

Til baggrund for den nye lokalplan ligger en eksisterende rammelokalplan nr. 1331 for hele Ny Susanne Jørgensen. I forbindelse med udbudsprocessen er der ligeledes udarbejdet en samlet realiseringsplan, Holmeplanen, der beskriver den samlede identitet og omgivelser for [adresse], samt fire udbygningsplaner for de enkelte delområder som lokalplanen skal inddeles i.

Teknisk Udvalg besluttede på mødet 13. december 2022, pkt. nr. 283, at igangsætte udarbejdelse af lokalplan nr. 1398.

Byrådet besluttede på mødet 21. juni 2023, pkt. nr. 109, at sende lokalplanen i offentlig høring.

Lokalplanen har været i offentlig høring fra 22. juni til 27. juli 2023.

Indsigelser/bemærkninger og ændringer af lokalplanen

Der er indkommet to bemærkninger til lokalplanen i forbindelse med den offentlige høring.

Bemærkningerne handler generelt om faciliteter til ældre og om at sikre tilgængeligheden i området, samt bemærkning til lokalplanens § 3.2 om definition af bebyggelsestypologier og længden på facaden ved tæt-lav bebyggelse og præcisering ift. §5.6 om supplerende parkering.

Indsigelserne giver anledning til ændring af lokalplanen, hvor der er foreslået en omformulering af:

- § 3.2, så det fremgår, at ”Tæt-lav bebyggelse er rækkehuse med lodrette lejlighedsskel, mens etageboliger er med vandrette lejlighedsskel. Bebyggelsen må sammenbygges med op til 6 boliger/bygningsopgang i en række. Rækken af bebyggelse skal etableres med forskydning mellem bygninger for minimum hver anden bolig/bygningsopgang.”

- §5.6 så det præciseres, at "Der skal udlægges areal, så der ved behov kan anlægges supplerende p-pladser op til" den herefter nævnte p-norm.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

[adresse]Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

I lokalplanområdet bygges der tæt, med store grønne områder som omkranser lokalplanområdet og sikrer overgangen til [adresse]. De grønne områder i boligområderne skal tilskynde til fysisk aktivitet, leg og motion. Der skal arbejdes på at integrere boligområdets stisystem i et overordnet stisystem. Lokalplanområdet grænser op til eksisterende boligområder, veje og stiforbindelser, der gør, at lokalplanområdet kan knyttes op på eksisterende infrastruktur.

Dette medvirker til at reducere lokalplanens forventede klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at lokalplan nr. 1398 vedtages endeligt med de af forvaltningen indstillede ændringer, |
| at | indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne. |

### Beslutning

Anbefalet.